procesaur/Wiki.mk huggingface dataset:
Изолација (еволуција)

Во генетиката на популацијата, изолација означува неможност или потешкотија за слободно вкрстување меѓу единките од еден биолошки вид. Изолацијата се јавува како основен еволуциски фактор кој дејствува на ниво на микроеволуција и доведува до видообразба.
Според карактерот на изолирачките бариери се разликуваат географска и репродуктивна (биолошка) изолација.
1 Географска изолација
Географската изолација претставува одделување на една популација од другите популации од истиот вид со голема географска бариера. Ваков вид на изолација може да настане како резултат на промени во географските услови во пределите на ареалот на видот или при преселбата на група единки надвор од ареалот, кога ,,популацијата-основател‘‘ може да закрепне и да насели некои посебни региони со благопријатни услови на животната средина. Географската изолација е еден од важните фактори на видообразба, бидејќи го оневозможува вкрстувањето, а со тоа и размената на генетски информации меѓу одделените популации.
2 Репродуктивна изолација
Репродуктивната (биолошка) изолација води до нарушување во слободното вкрстување или образување на стерилно потомство. Се разликуваат еколошка, етолошка, временска, анатомо-морфо-физиолошка и генетска репродуктивна изолација. При етолошката изолација, на единките од различни популации им е намалена веројатноста за оплодување како резултат на разлики во начинот на живеење и однесување. На пример, кај разни видови на птици постојат ритуали за додворување и брачни песни карактеристични за еден вид. При еколошката изолација, причината за одделување се условите на стаништето. На пример, популациите на риби кои се мрестат на различни места. Временската изолација се огледува во различното време на размножување. При анатомо-морфо-физиолошката репродуктивна изолација кај живите организми настануваат разлики во градбата и големината на одделни органи од репродуктивниот систем, или пак настануваат разлики во биохемиските аспекти на репродуктивната функција. При генетската изолација се јавуваат несовпадливи гамети или се појавуваат хибриди со намалена животоспособност, плодност или стерилност.
Овие форми на репродуктивна изолација се јавуваат независно една од друга и можат да се комбинираат на различни начини. Меѓутоа, токму генетската изолација се смета за една од поважните форми на репродуктивна изолација, бидејќи како и останатите форми, при видообразбата таа доведува до независност на генофондовите на двете популации. Појавата на репродуктивна изолација често е поврзана со долгорочна географска изолација.
3 Наводи
4 Поврзано
* Панмиксија
* Популациона генетика
Лех Качињски

Лех Александер Качињски (полски: ''Lech Aleksander Kaczyński''; - ) беше полски политичар и претседател на Полска од 2005 до 2010 година, политичар од редовите на партијата Закон и Правда и поранешен градоначалник на Варшава.
На 10 април 2010 година, тој и неговата жена Марија Качињска погинале во авионска несреќа во близина на градот Смоленск во Русија. Сите патници и целиот екипаж загинал во несреќата.
1 Брак и семејство
Лех Качињски се оженил со Марија Качињска во 1978 година и заедно имаат една ќерка, Марта Качињска која дипломирала на Универзитетот во Гдањск. Марта е омажена и има ќерка по име Ева. Ова семејство биле големи љубители на животни и имале две кучиња и две мачки.
2 Смрт
На 10 април 2010 година претседателскиот полски авион го пренесувал Лех Качињски со неговата сопруга Марија Качињска од Варшава до Сомленск во Русија, но авионот се срушил и сите патници и екипаж загинале. Несреќата се случила под магловити временски услови, на околу 1.5 километри оддалеченост од аеродромот. На авионот имало 87 патници при што сите погинале.
3 Политичка кариера
За време на преговорите меѓу движењето „Солидарност“ и комунистичката власт, Лех Качињски бил еден од советниците на Лех Валенса. На првите повеќепартиски избори тој станал пратеник во полскиот Сејм, како независен кандидат, а подоцна бил назначен од претседателот Валенса за министер за безбедност. Поради бројните несогласувања со тогашниот премиер Јан Олзевски, Качињски бил сменет од функцијата, но останал активен во политичкиот живот. До 1995 година бил претседател на Врховната канцеларија за контрола, а во 2000 година станал министер за правда во владата на премиерот Јежи Бузек. Во 2001 година, заедно со братот-близнак Јарослав, ја формирал десничарската партија „Право и правда“ и станал нејзиниот прв претседател, а на изборите во 2001 година партијата освоила над 10% од гласовите. На локалните избори, одржани во 2002 година, Лех Качињски бил избран за градоначалник на Варшава и на таа функција останал до 2005 година. Во 2005 година, Лех Качињски станал претседател на Полска и оваа функција ја извршувал до 2010 година, кога загинал во авионска несреќа, патувајќи на одбележувањето на убиството на полските офицери во Катинската шума.
Неос Дромос

Неос Дромос или Нов Пат ''(грчки: Νεοσ Δρομοσ; руски :Новый путь)'' бил весник, орган на македонската и на грчката емиграција од Грција во Советскиот Сојуз, уздаван во Ташкент (денес Узбекистан) во 1956 година на грчки јазик и со една страница на македонски. Бил подготвуван од политичкото раководство на бегалците и растуран во сите центри каде што биле сместени.
Непокорен

Непокорен — македонски весник, орган на Главниот одбор на НОФ, на македонски јазик кој се издавал во Грција. Го издавал Главниот оддел за агитација и пропаганда на НОФ, а главен уредник бил Павле Раковски. Првин бил умножуван на шапирограф, а потоа во печатницата на НОФ. Меѓу другото, имал и рубрики ''„Наша поезија„ и „Историја на јазикот и литературата“''. Бил користен и во новоотворените училишта на македонски јазик. Извесен период издавал и ''„Билтен“'' за операциите на ДАГ. Весникот се издавал во периодот од 1 мај 1947 до август 1949 година.
Јанко Обочки

Јанко Борисов Обочки — поранешен македонски хирург, неврохирург, примариус и министер за здравство на СФРЈ и СР Македонија.
1 Биогрфаија
Обочки е роден во Дебар на 20 октомври 1935 година. Бил директор на Градската општа болница во Скопје во периодот од 1970 до 1986 година. Во 1973 година го основал Неврохируршко одделение во Градската болница во Скопје. Бил републички (1988 - 1991) и сојузен министер за здравство (1986 - 1988) во времето на СФРЈ.
Озер Далим

Озер Далим — еврејско добротворно здружение од Битола. Го основал Овадија Јосеф Перера во 1894 година за помош на сиромашните членови на заедницата. Функционирало врз принципот на заемност: сите членови (и сиромашните и богатите) плаќале членарина по еден металик (1/4 грош). Здружението ангажирало лекари што ги посетувале сиромашните Евреи. Семејството Арути ја изградило синагогата „Озер Далим“ од која сите парични прилози оделе за фондот на организацијата.
Политички протести во Тајланд (2010)

Политичките протести во Тајланд претстававаат серија од протести против владејачката партија на владата во Тајланд. Протестите се резултат на политичката криза која во текот на март-април 2010 година се претвориле во насилство.
Протестите главно се насочени кон премиерот на земјата, Абхисит Веџаџива. Во текот на 2009 година, тој на неколкупати бил цел на воен удар од страна на опозицијата. Обединетиот фронт за демократија без диктатура објавил дека на 14 март ќе организира антивладини протести и дека ќе побара да се одржат нови избори во земјата. Во пресред на протестите, од страна на Веџаџива биле преземени големи безбедносни мерки. На 14 март започнале протестите на опозицијата, кои биле главно мирни. Протестите продолжиле неколку недели. Во текот на демострациите експлодирале неколку бомби, но во инцидентите немало повредени. Тензиите се зголемиле рапидно кон почетокот на април 2010 година. На 8 април 2010 година била прогласена вонредна состојба во земјата. По само два дена, протестите се претвориле во насилство кога демонстрантите одговориле на владините трупи кои со солзавец се обиделе да ја растргнат толпата. Така биле убиени 19 лица, а најмалку 800 биле повредени.
Политичките активности на Обединетиот фронт за демократија без диктатура продолжиле со блокирање на аеродромите во престолнината Бангкок. Во исто време било побарано од страна на армијата на земјата и генералот Анупонг Паочинда владата да го распушти парламентот и да распише нови избори, но владиниот портпарол за Ројтерс изјавил дека го отфрлаат предлогот на армијата.
На 10 април 2010 година, демонстрантите успеале да заземат една сателитска телевизија. Истиот ден избувнале големи немири и пресметки помеѓу двете групи. Тајландските војници испукале гумени куршуми во толпата поддржувачи на опозицијата при кое биле повредени околу 170 луѓе. Во текот на денот, девет лица загинале, а 521 биле ранети. Во следните неколку денови биле убиени уште 13 лица, со кое вкупниот број на загинати се изкачил на 24 мртви и околу 800 повредени.
Schiller

:''За други значења видете ја страната за разговор.''
Schiller (изговор ''Шилер'') е главниот музички проект / бенд на Кристофер фон Дејлен. Кристофер фон Дејлен е германски композитор и продуцент, роден на 10 октомври 1970 година во Долна Саксонија, Германија. Тој се стекнал со наградата ''ECHO'' за најдобра денс песна за 2002 година.
Самиот Кристофер фон Дејлен не придонесува со свој вокал во ниту една од неговите композиции, наместо тоа тоа одбира пејачи кои ќе соработуваат со него, од светот и Германија. Голем дел од неговите оригинални германски изданија се издадени и за светскиот пазар, поточно за музичкиот пазар во САД или Велика Британија. Името на проектот потекнува од германскиот поет Фридрих Шилер.
1 Дискографија
1.1 Албуми
1.3.1 Изданија во Германија
* 1999 ''Zeitgeist''* 2001 ''Weltreise''* 2003 ''Leben''* 2004 ''Live ErLeben''* 2005 ''Tag Und Nacht''* 2006 ''Tagtraum''* 2008 ''Sehnsucht''* 2008 ''Sehnsucht Live''* 2010 ''Atemlos''
1.3.2 Изданија во САД
* 2001 ''Zeitgeist''* 2002 ''Voyage''& DVD
* 2004 ''Life''* 2005 ''Prologue''* 2007 ''Day and Night''* 2008 ''Desire''
1.2 Сиглови
1.3.1 Изданија во Германија
* 1998 ''Das Glockenspiel''* 1999 ''Liebesschmerz''* 1999 ''Ruhe''* 2000 ''Ein Schöner Tag''* 2001 ''Dream of You'' (со Питер Хепнер)
* 2001 ''Dancing With Loneliness'' (со Ким Сандерс)
* 2003 ''Liebe'' (with Мила МАр)
* 2004 ''Leben... I Feel You'' (со Питер Хепнер)
* 2005 ''Die Nacht... Du Bist Nicht Allein'' (со Томас Д)
* 2006 ''Der Tag... Du Bist Erwacht'' (со Џет фон Рот)
* 2008 ''Sehnsucht'' (со Хавиер Надо)
* 2008 ''Let Me Love You'' (со Ким Сандерс)
* 2008 ''Time For Dreams'' (со Ланг Ланг)
* 2008 ''You'' (со Колби Каилат)
* 2010 Try (со Надиа Али)
1.3.2 Изданија во САД
* 2000 ''Das Glockenspiel/ The Bell''* 2002 ''Dream of You''* 2005 ''I Feel You''* 2007 ''Tired of Being Lonenly'' (со Тарја Турнен)
* 2008 ''Porque Te Vas'' (со Ана Тороја)
* 2008 ''Forever'' (со Ким Сандерс)
* 2008 ''Breath'' (со September)
* 2008 ''You'' (со Колби Каилат)
1.2.3 Изданија во ОК
* 2000 ''Das Glockenspiel'' #79
* 2001 ''Ruhe'' #126
* 2001 ''Das Glockenspiel (DJ Tiesto remix)'' #17
1.3 Видео
1.3.1 Изданија во Германија
* 2001 ''Weltreise - Die DVD''* 2004 ''Leben - Die DVD''* 2004 ''Live ErLeben'' (live DVD)
* 2006 ''Tagtraum'' (double DVD + audio CD)
* 2008 ''Sehnsucht Live'' (double DVD)
1.3.2 Изданија во САД
* 2002 ''Voyage - DVD''* 2004 ''Life'' - специјално издание, преведена верзија на DVD "Leben".
* 2007 ''Day and Night Live''
2 Поврзано
* Кристофер фон Дејлен
Бернам Торп

Бернам Торп (англ. ''Burnham Thorpe'') е селце во околијата крај реката Берн близу крајбрежјето на Норфолк во Англија. Познато е како родно место на прочуениот вицеадмирал Хорацио Нелсон, победник во Битката кај Трафалгар, и еден од најголемите британски херои. Татко му Едмунд Нелсон служел како ректор (парох) на црквата во Бернам Торп.
Родната куќа на Нелсон била урната по смртта на татко му, а на нејзино место била изградена парохијата (ректоријата). Овој објект стои и денес, заедно со црквата каде што служел татко му. Местото кајшто стоела поранешната ректорија е обележано со табла.
Главната крчма во селото е изградена во 1637 г. и се нарекувала ''The Plough'' („Плуг“) сè до 1798 г. кога е преименувана во ''The Lord Nelson'' („Лордот Нелсон“) во чест на неговата победа во Битката кај Абукир (Битката кај Нил). Пред да отплови, тука Нелсон одржил гозба за селаните. Крчмата постои и ден денес.
1 Познати личности
* Хорацио Нелсон
* Миранда Рејзон, глумица
* Соли Цукерман, научник и чиновник
2 Поврзано
* Норфолк
* Список на места во Норфолк
Шпански цвет

Шпански цвет
Шпански цвет е вид на зарабување или ковање монети. Шпанскиот цвет се однесува на меко зарабување на монатата со седум засеци направени на еднакви растојаниија еден од друг.
1 Потекло
50 шпански пезети, издадени помеѓу 1990 и 2000 се првите монети на порабени во цветниот дизајн.
2 Монети со порабување во шпански цвет
* 20 евро центи
* 10 азербејџански манати
* Новозеландски 20 Центи
3 Поврзано
* Монета
* Валута
Хјустон Рокетс

Хјустон Рокетс (|Houston Rockets) се американски професионален кошаркарски тим од градот Хјустон, Тексас. Тимот се натпреварува во Западна Конференција во Националната Кошаркарска Асоцијација (НБА). Тимот бил основан во 1967 година под името Сан Диего Хјустон, и под ова име се задржал до 1971 година, кога го добил денешното име.
Рокетс биле формирани во 1967 во Сан Диего, а потоа биле откупени од Роберт Брејтбард за 1,75 милиони долари. Името Рокетс го добиле по програмата за ракети на General Dynamics-Атлас. Џек Мек Махон бил наменет за тренер на Рокетс, а првиот пик од драфтот во 1967 бил следниот член на куќата на славните-тренерот Пет Рајли. Како и да е, следно нешто за Рокетс било губење на 67 натпревари, што за тоа време бил рекорден број на порази во една НБА сезона.
Во првата сезона тимот има победено само на 15 натпревари. Но по драфтот на Елвин Хејс во 1969, тимот ги игра првите плеј-оф натпревари. Кога Хејс си заминал од тимот, на негово место доаѓа Мозес Малоун за да го замени. Малоун за тоа време освоил 2 МВП награди за најдобар играч во сезоната и го одвел тимот на првото финале во конференцијата. Тој исто така го одвел Хјусон во неговото прво финале во 1981 година, каде што изгубиле во 6 натпревари од тимот на Бостон Селтикс
Во 1984, Рокетс го драфтувале идниот член на НБА Куќата на славните Хаким Олајџувон кој ги однел во финале во 1986, каде изгубиле повторно од тимот на Бостон. Во следните 7 сезони, тимот губел во првата рунда во плеј-офот 5 пати. Тие не го освоиле своето прво првенство сѐ до 1994. Тие ја повторуваат шампионската сезона и во 1995. Но, Рокетс отсуствуваат од плеј-оф натпревари од 1993-2003. Тие не стигнале до плеј-офот, сѐ додека не го драфтувале кинескиот центар Јао Минг, и не поминуваат во првата рунда во плеј-офот сè до 2009.
1 Состав
Име, Години, Држава, Височина, Позиција
Џош Кристофер, 20, 1.91м, бек
Бруно Фернандо, 23, 2.06м, Крилен Центар/Центар
Усман Гаруба, 19, 2.03м, Крилен Центар
Ерик Гордон, 33, 1.91м, бек/крило
Џејлен Грин, 20, 1.93м, бек
Кењон Мартин Jr., 21, 1.98М, крило/Крилен Центар
Гарисон Метјувс, 25, 1.96м, бек
Даишен Никс, 20, 1.93м, плејмејкер
Давид Нваба, 29, 1.96м, бек/крило
Кевин Портер Jr., 21, 1.93м, бек/крило
Тревелин Квин, 24, 1.98м, бек
Денис Шрудер, 28, 1.85м, плејмејкер/бек
Алперен Шенгјун, 19, 2.08м, Центар
Џеј'Шон Тејт, 26, 1.96м, крило/Крилен Центар
Џон Вол, 31, 1.91, плејмејкер/бек
Кристијан Вуд, 26, 2.11, Крилен Центар/Центар
Меранска железничка несреќа (2010)

Меранската железничка несреќа се случила на 12 април 2010 година, во која еден воз излетал од шините во грдот Мерано, Италија главно поради лизгање на земјиштето. Во несреќата животот го загубиле девет патници, а околу 30 биле повредени.
Според првичните информации несреќата се случила поради одрон на дел од пругата, при што возот излетал од шините. Возот превезувал студенти и работници.
Автобиографија

Автобиографија — литературен жанр или книга за животот на една личност што ја напишал самиот. Името потекнува од старогрчките зборови ''αὐτός'' - ''аутос'' што значи „себе“ + ''βίος'' - ''биос'' што значи „живот“ и ''γράφειν'' - ''графеин'' што значи „пишува“.
1 Природата на автобиографијата
Автобиографијата по природа е субјективна. Неспособноста, или несакањето, на авторот да се потсети на точните мемории во одредени случаи често резултира до неточни информации. Некои социолози или психолози забележале дека автобиографијата му овозможува на авторот да ја повторно создаде историјата.
2 Поврзано
* Литература
* Биографија
3 Додатни информации
*******
Естреја Овадија-Мара

Естреја Хаим Овадија - Мара (, - , ) — македонска комунистка, Еврејка, учесничка во НОБ. Прогласена е за народен херој на Југославија на 11 октомври 1953.
1 Животопис
Овадија е родена во Битола, во работничко еврејско семејство. Рано останала без татко. Имала уште две сестри, за чие издржување покрај мајка ѝ, што работела како перачка по богатите куќи, иако мала, се грижела и таа. Естреја посетувала и училиште. Многу мала ја почувствувала сета беда на сиромаштијата и целиот бес на богатите, кај кои и самата морала да работи. Веќе во 1938 година, со неполни 16 години, таа се активирала во Еврејското хуманитарно друштво „Визо“ во родниот град. Подоцна истата година, таа заминала на работа во Белград. Нејзиниот револуционерен активизам дошол до израз за време на демонстрациите на 27 март 1941 година, во Белград. Била на чело на работничката група поттикнувајќи општ револт против предавничката политика на југословенската влада. Тоа била доволна причина да стане членка на СКОЈ, а потоа уште поинтензивно да го продолжи своето револуционерно делување. По капитулацијата на земјата, во 1941 година, таа се вратила во Битола и се вклучила во подготовките за оруженото востание.
Член на КПЈ била од 1942 година. Непосредно пред депортацијата на македонските Евреи, се илегализирала на 10 март 1943, а потоа на 5 април 1943 година заминала првин како борец на Партизанскиот одред „Даме Груев“, потоа во Партизанскиот одред „Гоце Делчев“ и во други единици на НОВ и ПОМ. Учествувала во борбите за одбрана на слободната територија во Западна Македонија, а меѓу борците била позната како ''храбрата болничарка Мара''. Учествувала и во Февруарскиот Поход.
При основањето на Третата македонска ударна бригада, таа била назначена за заменик политички комесар на чета. Учествувала и во обезбедувањето на Првото заседание на АСНОМ. На 22 август 1944 година при основањето на Седмата македонска бригада, била назначена за политички комесар на баталјон.
Загинала во борба против бугарските окупаторски сили, во близина на врвот Кајмакчалан на 25 август 1944 година. Тогаш имала само 22 години.
2 Спомен-обележја
Во нејзин помен, во средиштето на Битола, постои нејзина биста и една детска градинка го носи нејзиното име. Во нејзина чест е наречена и улица во Ерусалим, Израел/Палестина.
Андриј Лисенко

Андриј Евменович Лисенко (украински: ''Андрій Євменович Лисенко''; , - , ) — украински писател и преведувач на словенски јазици.
1 Животопис
Лисенко е роден во семејство на сиромашни селани во Катеринослав (денес Днепар). Тој дипломирал на ''Днепропетроскиот институт за народно образование'' во 1933 година, а подоцна и во Киев во 1938. За време на неговата младост тој се обидел да ги напише своите први поеми и приказни.
Андриј Лисенко бил учесник и во Втората светска војна, каде бил тешко ранет. По војната, тој бил предавач на Универзитетот во Лавов, а подоцна работел и во Сојузот на украинските писатели.
2 Кариера
Неговата работа од областа на литературата започнала во неговите педесетти години. Тој превел голем број на книжевни дела од различни словенски јазици на украински. Од бугарски, српско-хрватски, белоруски и руски тој превел романи, приказни и драми, но негов најголем успех е серија преводи од македонски јазик.
Така, Лисенко превел:
* „Село зад седумте јасени“ од Славко Јаневски;
* две големи приказни од Видое Подгорец;
* раскази од:
** Ѓорѓи Абаџиев,
** Томе Арсовски,
** Јован Бошковски,
** Вера Бужаровска,
** Борис Вишински,
** Ташко Георгиевски,
** Паскал Гилевски,
** Симон Дракул,
** Благоја Иванов,
** Србо Ивановски,
** Славко Јаневски,
** Лазо Каровски,
** Блаже Конески,
** Јордан Леов,
** Владо Малески,
** Цветко Мартиновски,
** Ката Мисиркова - Руменова,
** Томе Момировски,
** Ѓоре Напески,
** Оливера Николова,
** Бранко Пендовски,
** Видое Подгорец,
** Глигор Поповски,
** Миле Поповски,
** Слободан Рошковски,
** Коце Солунски,
** Јован Стрезовски,
** Иван Точко,
** Радмила Трифуновска,
** Коле Чашуле,
** Живко Чинго;
* поезија од:
** Цане Андреевски,
** Лазо Каровски,
** Кочо Рацин.
43 приказни од 27 македонски автори преведени од Лисенко ја сочинуваат книгата „Македонска новела“ ( „Македонська новела“) испечатена во Киев во 1972 г. За оваа книга тој ја добил наградата „Златно перо“. Сè до неговата смрт тој преведувал и давал литературна критика на македонски писатели и дела.
Црква „Воведение на Пресвета Богородица“ - Варош

„Св. Богородица Пречиста“ се наоѓа во Варош, Прилеп.
Црквата е подигната во почетокот на XV век (1416 или 1438), што се гледа од натписот на западниот ѕид над влезот на вратата, од каде дознаваме дека нејзината изградба ја порачале Павле и Радослав, синови на Теодор.
Решат Ахмети

Решат Ахмети (''албански: Reshat Ahmeti''; , ) — македонски академски сликар.
1 Животопис
Ахмети е роден на 16 мај 1964 година во Гостивар. Во 1984 година завршил УПУ во Скопје, а во 1998 дипломирал на ФЛУ во Скопје, а во 2001 година магистрирал на ФЛУ во Приштина.
Досега имал над 20 самостојни и 50 групни изложби во Македонија и во странство, а учествувал и на многу домашни и меѓународни колонии. Член е на ДЛУМ. Од 2000 година е ангажиран на факултетот на ликовна уметност во Универзитетот во Тетово. Од 2003 е претседател на Комисијата за ликовно образование при Министерството за образование на Македонија .
Финикс Санс

Финикс санс (|Phoenix Suns) се професионален кошаркарски тим сместен во Финикс, Аризона. Тие се членови на Тихоокеанската дивизија (Западна конференција) во НБА. центарот „УС Ервејс“ (|US Airways Center) го користат како домашен стадион од 1992. Санс биле особено успешни откако почнале да играат како нов тим во 1968. За четириесет и една година играње тие успеале да влезат осум пати во полуфиналето на НБА плејофот. И покрај тоа што играат успешно четири децении, тие немаат освоено ниту една НБА титула.
Санс биле едни од два тима што влегле во НБА на стартот на сезоната во 1968-69, заедно со Милвоки Бакс. Финикс Санс бил првиот професионален тим од прва лига од државата Аризона.
Во 1992, Санс се преместиле во новата арена, во која се и ден денес. Истата година во Финикс не била само арената ново нешто, туку го земале и Чарлс Баркли од Филаделфија. Тој со Финикс во 1993, ја освоил неговата прва и единствена МВП титула. Под водството на Пол Вестфал, со помош на Баркли, Мејирли, Џонсон и Ејнџи победија на 62 натпревари. Во плејофот стигнале до финалето, и изгубиле од Чикаго Булс, со Мајкл Џордан и Скоти Пипен.
За сезоната 2000-01, Финикс Санс претставиле три нови аблеми. Два од овие биле само малку сменети од претходните, со помодерен дизајн и додавање на сивата боја.
1 Состав
Име, Години, Држава, Височина, Позиција
Диандре Ејтон, 23, 2.11м, Центар
Бизмек Бијомбо, 29, 2.03м, Центар
Девин Букер, 25, 1.96м, бек
Микал Бриџес, 25, 1.98м, крило
Тори Крег, 31, 2.01м, бек/крило
Џеј Краудер, 31, 1.98м, крило/Крилен Центар
Ерон Холидеј, 25, 1.83м, плејмејкер
Камерон Џонсон, 25, 2.03м, крило
Френк Камински, 28, 2.13м, Крилен Центар/Центар
Џавел Мекги, 34, 2.13м, Центар
Крис Пол, 36, 1.83м, плејмејкер
Камерон Пејн, 27, 1.85м, плејмејкер
Елфрид Пејтон, 27, 1.91м, плејмејкер
Дарио Шариќ, 27, 2.08м, Крилен Центар
Ландру Шемет, 24, 1.93м, бек
Ишмаил Вeјнрајт, 27, 1.98м, Крилен Центар
Урбанистичко зонирање

Урбанистичко зонирање е составен дел од просторното и урбанистичко планирање, и претставува разделување на територијата која е покриена со планскиот опфат на различни функционални зони, од коишто секоја има различна намена. Со дефинирање на зоните се дефинира и се ограничува намената на нивното користење - на пример:
* Резиденцијална зона (поединечни или колективни домаќинства)
* Трговска зона (трговски центри, продавници)
* Индустриска зона (фабрики, производствен и погони)
* Образовна зона (основни, средни училишта)
Александар Стојановиќ

:''За други значења, видете на појаснителната страница''
Александар Стојановиќ (''српски: Александар Стојановић''; , - , ) — познат македонски балетски играч, кореограф, режисер и репетитор.
1 Животопис
Стојановиќ е роден во , Србија на 2 август 1934 година. Балетското образование го стекнал во училиштето „Луј Давичо“ во Белград и во Балетското училиште во Скопје, во класата на Н. Кирсанова. Член е на Балетскиот ансамбл при МНТ и негов првенец (1954-1982). Танчер со изразена уметничка креативност.
Починал во Скопје на 11 март 2016 година.
2 Улоги
* Дон Кихот (Л. Минкус, „Дон Кихот“),
* Тибалд (С. Прокофјев, „Ромео и Јулија“),
* Алберт (А. Адам, „Жизел“) и др.
Петар Нечовски

Петар Нечовски е познат македонски изведувач на македонски изворни и новосоздадени песни.
1 Животопис
Нечовски е роден во Ресен на 10 јули 1957 година. Основно и средно образование и музичко училиште завршил во Охрид, прв степен на Правниот факултет во Скопје и Угостителско-туристички факултет (Група гастрономија) во Охрид. Десетина години работел како организатор во угостителскотуристичките организации во Охрид, а потоа е професионален естраден уметник. Реализирал дваесетина турнеи во Австралија, САД и Канада. Настапувал на многу фестивали во Македонија, каде ја понел главната награда како и на повеќе меѓународни фестивали во Камбера, Торонто, Амстердам и др. Поголем број аудиопроекти (магнетофонски ленти и ЦД) реализирал за Музичката продукција на МРТ, „Југодиск“ од Белград, за „Сенатор-рекорд“, „Везилка“, „Мистер компани“ и др.
Луојанг

Луојанг (洛陽, ) — град во покраината Хенан, Западна Кина. Се наоѓа на север од реката Луо, по која го добива своето име, на 110 км од покраинскиот главниот град, Џенгџоу.
Подрачјето на градот опфаќа површина од 15.492 км<sup>2</sup> и брои 6.383.900 жители.
Луојанг е еден од најстарите кинески градови, и еден од четирите традиционални престолнини.
Во книгата „Џоу ли“ (III век п.н.е.) се дознаваме дека Луојанг уште во XI век п.н.е. (кога бил престолнина на Кина) имал јасно определени урбанистички стандарди. Градот бил планиран во квадратен облик, со девет надолжни и девет напречни улици кои го делеле градот на четврти, а во самиот центар се наоѓал дворецот на владетелот.
1 Поврзано
* Хенан
Земјотрес во Шпанија (2010)

Земјотрес со јачина од 6,3 се случил на 11 април 2010 година во близина на јужниот брег во Шпанија. Според првичните информации земјотресот се случил осум минути по полноќ (по месно време) на околу 25 километри југоисточно од Гранада и околу 370 километри јужно од Мадрид, но со оглед на тоа што епицентарот бил длабоко под земја на длабочина од 616 километри геофизичарите сметаат дека не можел да предизвика поголема матерјална штета.
Skype

Skype (транскрипција: ''Скајп'') — софтверска алатка, што им овозможува на корисниците да разговараат преку Интернет. Јавувањата во мрежата на Skype сервисот се бесплатни, додека кај телефонските јавувања се плаќа одредена сума. Skype исто така поддржува инстант-разговарање, трансфер на дадотеки и видео разговори.
Микроеволуција

Микроеволуцијата го означува распространувањето на мали измени во честотата на алелите во една популација во текот на неколку генерации, односно тоа се еволуциските промени на внатревидово ниво. Ваквите измени се случуваат поради следните процеси: мутации, природна селекција, вештачка селекција, проток на гени и генетско поместување. Овие измени водат до дивергенција на популациите од еден вид и, на крајот, до видообразба.
Популационата генетика е гранка на биологијата која дава математички апарат за изучување на микроеволуциските провеси. Еколошката генетика ја набљудува микроеволуцијата во реалноста. По правило, набљудуваните процеси на еволуцијата се примери на микроеволуција, на пример, образување на соеви од бактерии кои се отпорни на антибиотици.
Микроеволуцијата е често споредувана со макроеволуцијата, која претсатвува значителна измена во честотата на алелите на популациско ниво во рамките на голем геолошки временски интервал.
Втор поим кој се користи најчесто во микроеволуцијата е поимот видообразување или видообразба.
Македонска Правда

Македонска Правда бил неделен орган на македонската емиграција во Бугарија. Првиот број на весникот излегол во Софија на 3 април 1933 додека последниот 52 број се издал на 3 април 1934 година. Излегувал на бугарски јазик со тираж од 8000 примероци под редакција на Димитар Попефтимов (до бр. 11), а потоа одговорен уредник е Илија К. Граматиков, но веќе со изменета (протогеровистичка) национално-политичка концепција, во прилог на 19-мајскиот преврат.
Уредникот во воведникот на првиот број изјавува дека весникот ќе
„''се бори за слободата на мислата''“ и собранијата на македонската емиграција во Бугарија, за премавнување на вонредната состојба во Петричко, за подобрување на економските услови на бегалците и за народносна и културна слобода во трите дела на поробена Македонија. Македонскиот народ треба да е готов при секоја нова опстановка, при секоја нова промена во Грција, во Југославија или во Бугарија, да си го каже својот збор, да ја пројави својата волја и да учествува со своето активно присуство“ и дека ''„ќе ја култивира идејата за Балканска федерација, како единствено засега, средство за умиротворување на Балканот, во рамките на која федерална Македонија навистина би била слободна и среќна“''
.
Земјотрес во Јушу (2010)

Земјотресот во Јушу се случил на 14 април 2010 година. Според Рихтеровата скала, јачината на земјотресот била 6,9 или 7.1 .Земјотресот се случил во Јушу, во кинеската провинција Чингаи, северозападно од Пекинг, Кина. Замјата започнала да се тресе во 7,49 часот по месно време. Американскиот геолошки институт потврдил дека половина час по првиот земјотрес следеле уште два послаби со магнитуда од 5.2 и 5.3 степени по Рихтер. Кинескиот центар за земјотреси потврдил дека во Јушу на Тибет, каде живеат околу сто илјади луѓе, имало многу уништени објекти.
Според кинеската новинска агенција ''Ксинхуа'', околу 2,183 луѓе загинале, а 12,135 биле повредени, 84 исчезнати. Епицентарот бил сместен во селото Рима ((日瑪村),) во близина на границата со Тибет. Епицентарот се наоѓа на околу 30 километри од Гиегу, седиштето на покраината, и на околу 240 километри од Камдо.
Според последните информации (14 април), од земјотресот се урнати над 85% од куќите во близина на епицентарот. Повеќе од 5.000 припадници на армијата им се придружиле на спасувачките екипи во обид да им помогнат на настраданите жители.
Мембрански потенцијал

Клетките во организмот, кои можат да пренесуваат електрохемиски импулси низ својата мембрана се нарекуваат ексцитабилни клетки. Тоа се посебно однесува на нервните и мускулните влакна. Електрохемиските импулси можат да се пренесуваат и низ мембраната на жлездените клетки, а во исклучителни услови и низ сите клетки во организмот.
1 Мембрански потенцијал
Неопходен услов во создавање на мембрански потенцијал е поголема концентрација на дифузибилни позитивни јони од едната страна на мембраната отколку од другата страна на мембраната (бидејќи мембраната на сите клетки во организмот е обложена со позитивни и негативни јони кои се во напон). Ако тој услов не е исполнет, ќе дифундираат во обете насоки еднаков број на позитивни јони, па нема да дојде до создавање на разлика во потенцијалите. Со други зборови, потенцијалот е пропорционален со разликата во тенденцијата на јоните да дифундираат во еден и во друга насока. Таа тенденција е пропорционална на логаритамот на концентрацијата на дифузибилните јони (кај телесна температура од 37 степени Целзиусови) во склад со оваа формула:
EMS(во миливолти) = 61*log((koncentracija 1)/(koncentracija 2))
Кога концентрацијата на позитивни јони од десната страна на мембраната е 10 пати поголема од концентрацијата од лева страна, а логаритам со основа 10 од 10 е 1, тогаш разликата во потенцијал е 61 миливолт.
Сумарно може да се каже дека се потребни два услова за настанување на мембрански потенцијал:
1) Мембраната мора да биде семипермеабилна, така што дозволува многу полесна дифузија на јони од еден вид на полнеж низ порите на мембраната отколку на јони со спротивниот полнеж.
2) Концентрацијата на дифузибилни јони од едната страна на мембраната мора да биде поголема од концентрацијата на другата страна на мембраната.
2 Електрохемиски импулс
Во услов на напонско мирување, мембраната на нервните и мускулните влакна е 20 до 100 пати попермеабилна за калиум отколку за натриум. Меѓутоа, кога е мембраната ексцитирана и долж нејзе се пренесе електрохемиски импулс, таа моментално станува попермеабилна за натриум отколку за калиум. Токму таа брза промена во пермеабилноста на мембраната за обете јони е причина што електрохемискиот импулс се пренесува долж нервните и мусклулните влакна.
3 Поврзано
* Дејствен потенцијал
Faithless

Faithless (изговор: ''Фејтлес'') ― англиска денс-група основана во 1995 година. Најистакнати членови на групата биле: Макси Џез, Систер Блис и Роло Армстронг. За време на пробивот на групата на музичката сцена, Систер Блис и Макси Џез снимале песни и имале чести турнеи под името Faithless, а Роло ги придружувал само во студио и не одел на турнеи со групата. Нивниот прв албум, ''Reverence'', бил објавен во 1996 година, а нивниот последен албум, ''All Blessed'', во 2020 година. Продале милиони музички записи (носачи на звук), а во 2018 година нивниот каталог бил поставен на страниците за стриминг. Во просек имале речиси 3 милиони слушатели месечно на Spotify. Албумите и сингловите на Faithless се искачиле на прво место на топ-листите во многу земји, а списанието ''Mixmag'' ги ставило на четврто место на списокот на „Најдобри денс-групи на сите времиња“.
Оваа група најмногу е позната по својот голем денс-хит „Insomnia“, но и „God Is a DJ“ и „We Come 1“. Faithless снимиле неколку студиски албуми кои понудуваат различни видови на музички жанри. До денес, Faithless имаат продадено над 12 милиони плочи на светско ниво. Покрај издадените материјали, Faithless имаат оганизирано поголем број турнеи, меѓу кои две гостувања во Скопје.
1 Членови на групата
Сегашни членови
* Систер Блис (во студио и во живо) – клавијатури, синтисајзери, пијано, продукција, аранжман, миксер, композитор, програмирање (1995–2011; 2015–сега)
* Роло (само во студио) – клавијатури, тапан-машина, гитара, бас, продукција, аранжман, миксер, композитор, програмирање (1995–2011; 2015–сега)
Поранешни членови
* Макси Џез – Главен пејач, гитара, програмер, продукција (1995–2011; 2015–2016, починал 2022)
* Џејми Като – водечки и придружен вокал, гитара, клавијатури (1995–1999)
2 Дискографија
2.1 Албуми
Година, Албумски детали, Најдобра позиција на топ листа, Сертификација
UK<ref, AUS<ref, AUT<ref, BEL<ref, FIN<ref, GER<ref, NL<ref, NOR<ref, NZ<ref, SWI<ref
1996, ''Reverence'', 26, —, 26, 47, 13, 17, 45, 7, 17, 18
1998, ''Sunday 8PM'', 10, 41, 23, 15, —, 6, 7, 4, 21, 9
2001, ''Outrospective'', 4, 11, 17, 1, 10, 3, 2, 2, 26, 4
2004, ''No Roots'', 1, 23, 26, 1, 23, 12, 3, 17, —, 10
2006, ''To All New Arrivals'', 30, —, 73, 12, —, 70, 29, —, —, 11
2010, ''The Dance'', —, —, —, —, —, —, —, —, —, —
"—" албуми кои не котирале на топ листите или не биле издадени.
*''Faithless 2.0'' (2015)
*''All Blessed'' (2020)
*''Champion Sound'' (2025)
Креационизам

Креационизамот — религиско верување според кое целото човештво и сите живи суштества на Земјата или на космосот како во целост, се резултат на Божјата творба.
Во потесна смисла, креационизмот е шпекулативна филозофија, која претпоставува постоење на натприроден творец.
1 Наводи
2 Поврзани содржини
* Еволуционизам
Ирена Савицка

Ирена Натаља Савицка (|Irena Natalia Sawicka: , ) — полски лингвист, македонист, славист, балканист, фонетичар и фонолог.
1 Творештво
Таа е автор на десетина книги и над двесте статии главно од областа на словенската фонетика и фонологија. Исто така е соавтор, заедно со Људмил Спасов, на ''„Фонологија на македонскиот стандарден јазик“'' и соавтор, заедно со Божидар Видоески и Зузана Тополињска на 2 том ''„Прозодија“'' во рамките на серијата Македонско-полска граматичка конфронтација. 10 нејзини статии се посветени само на македонистичката проблематика.
2 Дела
* 1974: ''Struktura grup spółgłoskowych w językach słowiańskich''.
* 1979: ''Problematyka predykacji imiennej na przykładzie języka serbsko-chorwackiego''.
* 1986: ''Struktura sloga u balkanskim jezicima''* 1988: ''Fonologia konfrontatywna polsko-serbsko-chorwacka''* 1993: ''Zarys gramatyki języka albańskiego'' (соавтор, со Јоланта Миндак)
* 1997: ''The Balkansprachbund in the Light of Phonetic Features''* 2000: ''Ćwiczenia z gramatyki języka serbskiego''* 2001: ''An outline of the phonetic typology of the Slavic languages''* 2005: ''Paradygmaty fleksji albańskiej''* 2007: ''Albanistyka polska'' (соавтор и уредник)
Саат-кула (Прилеп)

Саат кулата во Прилеп претставува споменик на културата. Градена е во периодот 1825/1826 година. Подигната од Саид-ага, висока околу 40 м, заедно со столбовите и конусот на врвот достига до 55 м. Реновирана во 1836/37 и 1896/97 година, а во меѓувреме бил поставен часовник во 1858 година. Градители на денешната Саат кула се мајсторите Христо Тасламиче, Петре Лауцо и неговата тајфа, кои новата кула ја подигнале на местото на старата (дрвена) која изгорела во пожар 1854 година. Била градена на шестаголна основа со масивни камени блокови со вкупна височина од 38,76 метри, а заедно со столбовите и конусот достигнува 55 метри.
Во долниот дел, на спротивната страна од влезот, има чешма. Над влезната врата има натпис со арапски букви на кој пишува:
Познати по своето шегобијство, прилепчани саат-кулата често ја нарекуваат со името ''Прчикур'', симболизирајќи машкост и исправеност.
Поради накривувањето на кулата, во октомври 2012 година се започнати работи за стабилизирање на кулата и стопирање на нејзиното накривување.
1 Поврзано
* Стара чаршија (Прилеп)
* Чарши џамија
* Прилеп
Назабена летва

Назабена летва или назабена шина — склоп од два назабени дела со чија помош вртежното движење се претвора во праволиниско. Кружниот запченик ги зафаќа запците на рамната летва или шина. Вртежното движење ја придвижува летвата странично, дотаму до каде што може да оди.
На пример, кај една запчеста железница, запченикот сместен под локомотивата или моторниот воз се врти вклопувајќи се во назабената летва помеѓу шините и така го влече возот по стрмен наклонет терен.
Склопот од летва и запченик честопати се среќава кај механизмите за управување на автомобил или друг вид на возило на тркала. Овој склоп овозможува помала механичка придобивка отколку другите механизми како recirculating ball, но затоа многу помал мртов од и поголема спрега („осет“) при управувањето. Променливата летва (со нормален запченик) ја изумил Артур Бишоп, со цел да ја усоврши спрегата на возилото и „осетот“ при управување, особено при поголема брзина. Денес овој склоп се вградува во многу нови возила, откако тој изумил специјализиран процес на топло решеткасто валање за изработка на летвите во конечен облик, отстранувајќи ја потребата од дополнително назабување.
1 Поврзано
* Запченик
Циклон во Индија (2010)

Циклонот во Индија се однесува на големата бура која ја погодила Источна Индија на 13 април 2010 година . Бурата траела од 40 минути до 1 час. Според последните информации (15 април) во невремето загинале најмалку 126 лица. Најмалку 81 лица загинале во индиската држава Бихар, 43 во Западен Бенгал, и 4 во Асам. Два смртни случаи биле пријавени во Бангладеш. Поголемиот број од смртните случаи биле жени и деца, задушени кога нивните домови биле уништени. Според соопштението на локалните власти, циклонот целосно уништил 50.000 куќи од кал и трска во Западен Бенгал и најмалку 10.000 во Бихар. Во текот на невремето се урнал ѕид од затворот во дистриктот Арариа, поради што властите морале да преместат најмалку 600 затвореници.
Давид Гета

Давид Гета (француски:''David Guetta''; роден на во
) е француски продуцент на хаус музика и диџеј. Првично како диџеј во ноќни клубови во 1980-тите и 1990-тите, тој бил соосновач на ''Gym Productions'' и го издал својот прв албум ''Just A Little More Love'' во 2002. Потоа тој ги издал албумите ''Guetta Blaster'' во 2004 и ''Pop Life'' во 2007. Албумот ''One Love'' кој го издал во 2009, ги содржел големите хитови "When Love Takes Over" (заедно со Кели Роуленд), "Gettin' Over You" (заедно со Крис Вилис, Ферги и LMFAO) како и синглот "Sexy Bitch" (заедно со Акон) со кој се искачил во ТОП-5 хитови во САД, а сите три песни го достигнале врвот на листите во Велика Британија. Гета има продадено над три милиони албуми и 15 милиони синглови во светот. Тој е еден од најбараните музички продуценти во светот.
1 Дискографија
1.1 Албуми
*''Just A Little More Love'' (2002)
*''F*** Me I'm Famous'' (2003)
*''Guetta Blaster'' (2004)
*''F*** Me I'm Famous Vol. 2'' (2005)
*''F*** Me I'm Famous Vol. 3'' (2006)
*''Pop Life'' (2007)
*''F*** Me I'm Famous Vol. 4'' (2008)
1.2 Синглови
* Up And Away (1994)
* Just A Little More Love (2001)
* Love Don't Let Me Go (2002)
* People Come, People Go (2002)
* Give Me Something (2003)
* Money (2004)
* Stay (2004)
* The World Is Mine (2005)
* In Love With Myself (2005)
* Time (2006)
* Get Up (2006)
* Love Don't Let Me Go / Walking Away (2006)
* Love Is Gone (2007)
* Baby When The Light (2007)
Државен министер на Монако

Државниот министер (|Ministre d'État; моначки: ''Ministru de Statu'') — шеф на владата на кнежевството Монако, назначен од Кнезот (или Кнегињата). Во службата тој има должност да ја предводи работата на владата и да раководи со надворешните односи на земјата. Како претставник на кнезот, државниот министер исто така раководи со извршните органи, полицијата, и заседава со Државниот совет, на кој има право да гласа.
Оваа функција е воведена во 1911 г. со усвојвуањето на Уставот на Монако. Сè до преработката на уставот 2002 г., тој морал да биде француски државјанин, одбран меѓу вишите државни чиновници од француската влада. Од 2002 г. наваму, државниот министер може да биде или од Франција или од Монако, а правото на избор и назначување го има самиот Кнез, по претходна консултација со француската влада.
1 Список на државни министри
Име, Стапил, Напуштил, Партија
Емил Флаш, февруари 1911, декември 1917, независен
Жорж Жалустр (''вршител''), јануари 1918, февруари 1919, независен
Ремон Ле Бурдон, 19 февруари 1919, 11 август 1923, независен
Морис Пјет, 11 август 1923, февруари 1932, независен
''Анри Моран (првпат; вршител)'', јануари 1932, јуни 1932, независен
Морис Бују-Лафон, јуни 1932, јуни 1937, независен
Анри Моран (вторпат; ''вршител''), јуни 1937, август 1937, независен
Емил Робло, 15 септември 1937, 29 септември 1944, независен
Пјер Бланши (првпат; ''вршител''), 29 септември 1944, 13 октомври 1944, независен
Пјер Де Витас, 13 октомври 1944, декември 1948, независен
Пјер Бланши (вторпат; ''вршител''), 4 јануари 1949, 12 јули 1949, независен
Жак Реф, 12 јули 1949, 1 август 1950, независен
Пјер Воазар, 1 август 1950, 2 септември 1953, независен
Анри Сум, 15 ноември 1953, 12 февруари 1959, независен
Емил Пелетје, 12 February 1959, 23 јануари 1962, независен
Пјер Бланши (третпат; ''вршител''), 23 јануари 1962, 16 август 1963, независен
Жан Ремон, 16 август 1963, 28 декември 1966, независен
Пол Деманж, 28 декември 1966, 1 април 1969, независен
Франсоа-Дидје Грег, 1 април 1969, 24 мај 1972, независен
Андре Сен-Мле, 24 мај 1972, јули 1981, независен
Жан Ерли, јули 1981, 16 септември 1985, независен
Жан Осеј, 16 септември 1985, 16 февруари 1991, независен
Жак Дипон, 16 февруари 1991, 2 декември 1994, независен
Пол Дижу, 2 декември 1994, 3 февруари 1997, независен
Мишел Левек, 3 февруари 1997, 5 јануари 2000, независен
Патрик Леклерк, 5 јануари 2000, 1 мај 2005, независен
Жан-Пол Пруст, 1 мај 2005, 29 март 2010, независен
Мишел Роже, 29 март 2010, 16 декември 2015, независен
Жил Тонели (''вршител''), 16 декември 2015, 1 февруари 2016, независен
Серж Тел, 1 февруари 2016, 31 август 2020, независен
Пјер Дарту, 1 август 2020, на должност, независен
2 Поврзано
* Список на кнезови на Монако
Клежа

Клежа (|Cleja; |Klézse) — општина во округот Бакау во Романија, во која живеат 6.864 жители. Се состои од три села.
1 Демографија
Според пописот спроведен во 2002 година, во општината живеат 6.864 жители, од кои 97,5% се Чангоси, 1,6% Унгарци, 1,6% Романци и 0,1% припадници од некоја друга етничка заедница. Според религиозната припадност, 97,8% се Католици, 1,6% Православни и 0,6% други, меѓу кои и 0,2% Пентекосталци.
Хелеѓу

Хелеѓу (|Helegiu) — општина во округот Бакау во Романија, во која живее 7.291 жител.
Моментното село било создадено со припојување на општинатаБратила со општината Хелеѓу како резултат на новата административно-територијална поделба на Романија од 1968 година.
Аланхе

Аланхе — општина во покраината Бадахос, во автономната заедница Екстремадура,. Шпанија. Заклучно со 2017 година, општината има население од 1.891 жители.
1 Бањи
Сега се користат бањите изградени од Римјаните. Вклучени се во составот на балнеарот, чии води содржат големо количество радон (корисен за нервни заболувања, артроза, ревматизам, респираторни заболувања).
2 Замокот Аланж
Замокот Аланж, со поглед на реката Матачел, бил изграден од муслимани во 9 век. По освојувањето на Аланж, кралот Фердинанд III му го дал замокот на Редот на Сантјаго во 1243 година. До средината на 16 век замокот бил напуштен. До денес, неговата кула од тули, која може да се види на многу километри, не потсетува на големото воено значење на овој замок во длабокиот среден век.
Цезаропапизам

Цезаропапизмот (или царопапизам или кајзеропапизам) претставува политички систем кој се заснова на идејата за комбинирање на моќта на световната со духовната власт на Црквата или поставување на световната власт над црковната. Во својот екстремен облик, цезаропапизмот е политичка теорија, во која шефот на државата, особено на царот (''цезарот'', или ''кралот''), исто така е врховен шеф на црквата (татко, односно папата или соодветен верски водач). Спротивен политички систем на овој претставува теократијата во кои институциите Црквата ѝ се надредени на државата.
1 Цезаропапизмот во Римското Царство
Поимот цезаропапизам во Европа има традиција уште од времето на Октавијан Август кој покрај тоа што бил првиот цар на Римското Царство истовремено бил и врховен свештеник (лат: ''Pontifex Maximus''). Откако Христијанството станало државна религија на Римското Царство, нејзините цереви ја задржале контролата врз новата религија. Подоцна со опаѓањето на моќта на Византија и заедно со тоа нејзиното влијание во западна Европа византиските цареви останале на чело на Источна Христијанска Црква. Византискиот цар претставувал заштитник на Црквата, управувал со нејзината политика претседавајќи со црковните собори, со именување патријарси и поставување на граници на териториите кои се под нивна јурисдикција. До самиот крај на постоењето на Византија, цар претставувал Понтифекс максимус. Започнувајќи од IV век, за цариградски патријарх не можело да биде назначен без одобрение на царот. Свети Јован Златоуст (Цариградски патријарх), Свети Атанасиј (патријарх Александриски), како и западните теолози како што се Свети Хилариj и Хосиј (епископ на Кордоба) остро се спротивставувале на царската контрола врз Црквата.
Византиските цареви Василиск, Зенон, Јустинијан I, Ираклиј и Констанс II имаат донесено неколку исклучиво црковни едикти или без посредство на црковните собори или пак го искористиле сопственото политичко влијание врз соборите при донесувањето на едиктите.
Во Русија цезаропапизам го воведува Иван Грозни кој станал цар во 1547 година и ја подреди Руската православна црква на државата. Според некои автори ова ниво на цезаропапизам далеку го надминува цезаропапизмот од времето на Византија.
Во времето на Отоманското Царство султанот бил надлежен за црковните прашања. Цезаропапизамот во Турција постоел до 1923 година. Во Кипар цезаропапизамот постоел до 1977 година, кога починал архиепископот Макариос III.
Покрај сето ова, цезаропапизмот не претставува дел од православната догма.
2 Поврзано
* Теократија
* Византинизам